Monte Albán (Spaans vir "wit berg") is 'n argeologiese terrein in die deelstaat Oaxaca net 9 km oos van die stad Oaxaca de Juárez in die suide van Meksiko. Monte Albán is sowat 2 000 bo seevlak op 'n kunsmatig afgeplatte heuwel geleë en het as hoofstad van die Zapoteke gedien. Vanaf hier het die Zapoteke die vallei van Oaxaca oorheers en kulturele bande met stede soos Teotihuacán gehad. Dit was ook die voor-eminente sosio-politiese en ekonomiese sentrum van die Zapoteke vir byna 'n duisend jaar en later van die Mixteke. Dit het sy bloeitydperk tussen 300 en 900 n.C. beleef en die oorsprong van sy bewoners se vestiging het volgens huidige kennis in die 8ste eeu v.C. plaasgevind. Bewaar gebly het uitgebreide oorblyfsels van woon- en kultusgeboue, 'n observatorium, Grafkamers met beelde en muurskilderye.
Monte Albán is een van die oudste bekende nedersettings in Meso-Amerika en vermoedelik omstreeks 800 v.C. deur Olmeke gestig. Reeds vanaf hierdie vroeë periode is die gebruik van letters en syfers bekend. Omstreeks 300 v.C. het nuwe setlaars in die stad gevestig en hulle het met die inheemse bevolking vermeng. Deur figuur-vaartuie met uitbeeldings van gode is tussen 300 en 500 n.C. kulturele bande met Teotihuacán waarneembaar.
In die 5de en 6de eeu het Monte Albán die hoogtepunt van sy mag bereik en sowat 30 000 mense het in dié tydperk hier geleef. Vanaf 700 het die stad sy belangrikheid verloor en is in 950 verlaat. Aansluitend het die heuwel net as begraafplaas gedien. Die grafgoedere, wat in die grafaanlegte gevind is, verwys vanaf die 14de eeu na 'n invloed deur die Mixteke. Vanaf 1458 het Asteke onder Moctezuma I die vallei van Oaxaca en Monte Albán beset. Met die Spaanse verowering van die Asteekse Ryk in 1521 het die gebied onder Spaanse bewind gekom.
Monte Albán is saam met die historiese sentrum van Oaxaca de Juárez in 1987 deur UNESCO as wêrelderfenisgebied gelys.
Archaeological sites, Wêrelderfenisgebiede, Mesoamerican sites
Unnamed Road, Monte Albán, Oax., Meksiko
Oaxaca de Juárez is 'n stad in die suide van Meksiko wat in 1532 in
Zaachila is a tourist attraction located in Zaachila, Meksiko
Dainzú is a tourist attraction located in San Jerónimo, Meksiko
Yagul is 'n argeologiese terrein in die deelstaat Oaxaca, tussen
Mitla is 'n argeologiese terrein in die deelstaat Oaxaca, 44 km
Hierve el Agua is a tourist attraction located in Hoaguía, Meksiko
Eguzon dam is a tourist attraction located in Suchiquiltongo, Meksiko
Voor-Spaanse stad van Teotihuacán*
El Tajín (Spaans-Totonaaks vir 'die blits') is 'n argeologiese
Xochicalco (Nahuatl: [ʃot͡ʃiˈkaɬko], letterlik 'in die huis van die
Cuicuilco is a tourist attraction located in Tlalpam, Meksiko